el el oc en el el el el el el el el el en en en el de el el el el el el el el el el el el el el el el el el el el el el el el el el el en en de en el el
φόρα άνετα, ζεστά ρούχα και ένα ζευγάρι απλά γάντια. Φρόντισε τα παγοπέδιλα να είναι ακριβώς στο νούμερό σου ώστε να εφαρμόζουν καλά και να μην επιτρέπουν στο πόδι να κινείται μέσα στη μπότα. Είτε έχουν κορδόνια, είτε δέστρες, σφίξε τόσο, ώστε να κρατάνε καλά το πόδι, αλλά να μη νιώθεις ότι κόβουν την κυκλοφορία του αίματος.
▶️2. Κάνε μερικές ασκήσεις προθέρμανσης.
Πηδηματάκια επί τόπου, τεντώματα, λίγο τροχάδην θα βοηθήσουν το σώμα σου να προετοιμαστεί καλύτερα.
▶️3. Ξεκίνα με τη σωστή στάση σώματος:
Προσπάθησε να μη γέρνεις προς τα πίσω, αλλά να σκύβεις λίγο προς τα εμπρός. Κοίτα ευθεία μπροστά σου και όχι κάτω. Είναι καλύτερα να είσαι κοντά στη μπάρα στα πρώτα βήματα. Αν χάσεις την ισορροπία σου, αυτό το κόλπο μπορεί να σε βοηθήσει να την ανακτήσεις: προσπάθησε αμέσως να ακουμπήσεις τα γόνατά σου με τα χέρια σου.
▶️4. Μάθε να πέφτεις.
Εξασκήσου στο να πέφτεις ελεγχόμενα. Προσπάθησε να μην “απλώνεσαι” όσο γίνεται και να μαζεύεις γρήγορα τα χέρια κοντά στο σώμα σου. Για να σηκωθείς, γονάτισε και στα δύο γόνατα, μετά σήκωσε το ένα πόδι, στηρίξου επάνω σε αυτό πρώτα και ισορροπώντας λίγο, σήκωσε και το άλλο πόδι.
▶️5. Κινήσου προς τα εμπρός.
Άρχισε με μικρά βήματα, μην περιμένεις ότι θα αρχίσεις να γλυστράς από την αρχή.
▶️6. Χαλάρωσε τα γόνατά σου.
Η κίνηση αυτή είναι βασική για το πατινάζ. Λύγισε τα γόνατά σου ή προσπάθησε να κάνεις μια κίνηση σαν βαθύ κάθισμα. Όσο πιο πολύ λυγίζεις τα γόνατα προοδευτικά, τόσο πιο γρήγορα θα μπορείς να κάνεις πατινάζ.
▶️7. Μάθε να σταματάς.
Καθώς κινείσαι, με τα δύο πόδια να ακουμπούν τον πάγο, γύρνα το ένα πόδι προς τα έξω, ώστε να είναι σχεδόν κάθετο στην κατεύθυνσή σου. Αυτό θα “ξύσει” τον πάγο, θα δημιουργήσει λίγο χιόνι στην επιφάνειά του και αυτή η τριβή θα σε βοηθήσει να σταματήσεις.
Όπως σε όλες τις δραστηριότητες, η πολλή εξάσκηση θα φέρει άνεση στις κινήσεις σου. Καμία τεχνική δεν θα μας μάθει πατινάζ, χωρίς πολλές επαναλήψεις.
Ο κάθε άνθρωπος θα κατακτήσει τη δεξιότητα του πατινάζ σε διαφορετικό χρόνο από κάποιον άλλο, οπότε μη συγκρίνεις τον εαυτό σου. Κάνε πατινάζ με ένα φίλο ή φίλη, πάρε όσο χρόνο σου χρειάζεται και χαμογέλα!
▶️10. Κάνε μερικά μαθήματα.
Ιδιαίτερα ή ομαδικά, έστω και μόνο στην αρχή, τα μαθήματα θα σε βοηθήσουν να κατανοήσεις καλύτερα τις βασικές αρχές του πατινάζ.
Εναλλακτικά πάντα υπάρχει κάποιος πιο έμπειρος από σένα στην πίστα, μην διστάζεις να ρωτήσεις πως γίνεται να καταφέρεις κάτι που δεν σου βγαίνει. Οι περισσότεροι θα χαρούν να σε βοηθήσουν στα πρώτα σου βήματα.
Το πατινάζ στον πάγο είναι ένα ιδιαίτερο σπορ καθώς πρέπει να καταφέρεις να ισορροπήσεις σε δύο λάμες που απαιτεί αρκετή εξάσκηση. Μην το βάζεις κάτω και εξασκήσου όσο περισσότερο μπορείς. Είναι από τα αθλήματα που απαιτούν να αφιερώσεις χρόνο για να δεις αποτελέσματα, όμως όταν κατακτάς ένα ένα όσα χρειάζονται, η ικανοποίηση είναι φοβερή και αξίζει τον κόπο !
Έχε υπόψη ότι όλα τα παραπάνω είναι κάποιες προτεινόμενες κατευθυντήριες γραμμές που κάποιος μπορεί να ακολουθεί με διαφορετική σειρά ή με παραλλαγές, χωρίς αυτό να σημαίνει ότι υπάρχει μόνο ένας σωστός τρόπος. Όπως και να το δοκιμάσεις, καλή αρχή!
© 2018 Icenskate S.a. All Rights Reserved.
Η ιστοσελίδα χρησιμοποιεί cookies και άλλες τεχνολογίες καταγραφής για να εξασφαλίσει την σωστή λειτουργία της, την δυνατότητά σας να επικοινωνήσετε μαζί μας, να δημιουργήσει στατιστικά για την χρήση της και να παρέχει πληροφορίες από τρίτους. This website uses cookies to improve your experience. By using this website you agree to our Data Protection Policy.